**ইয়ান গ্লেন** (ইংরেজি: Iain Alan Sutherland Glen; জন্ম: ২৪শে জুন ১৯৬১) হলেন একজন স্কটিশ চলচ্চিত্র, টেলিভিশন ও মঞ্চ অভিনেতা। তিনি *রেসিডেন্ট ইভল* চলচ্চিত্র ধারাবাহিকে ড. আলেকজান্ডার আইজ্যাকস / টাইর‍্যান্ট এবং *গেম অব থ্রোনস* টেলিভিশন ধারাবাহিকে স্যার জোরাহ মোরমন্ট চরিত্রে অভিনয়ের জন্য সুপরিচিত। ১৯৯০ সালে *সাইলেন্ট স্ক্রিম* চলচ্চিত্রে অভিনয়ের জন্য তিনি বার্লিন আন্তর্জাতিক চলচ্চিত্র উৎসব থেকে শ্রেষ্ঠ অভিনেতা বিভাগে রৌপ্য ভল্লুক অর্জন করেন। তার অভিনীত অন্যান্য উল্লেখযোগ্য কাজ হল *মাউন্টেনস্‌ অব দ্য মুন* (১৯৯০), *কিংডম অব হেভেন* (২০০৫), *ডাউনটাউন অ্যাবি* (২০১১), *জ্যাক টেলর* (২০১০-১৬) ও *ক্লিভারম্যান* (২০১৬-বর্তমান)।

প্রারম্ভিক জীবন
---------------

গ্লেন ১৯৬১ সালের ২৪শে জুন স্কটল্যান্ডের এডিনবরায় জন্মগ্রহণ করেন। তার ছোট ভাই হামিশ গ্লেন কভেন্ট্রির বেলগ্রেড থিয়েটারের শিল্প নির্দেশক এবং ডান্ডি রিপার্টরি থিয়েটারে সাবেক শিল্প নির্দেশক। ইয়ান এডিনবরা একাডেমিতে এবং পরে এবারডিন বিশ্ববিদ্যালয়ে পড়াশুনা করেন। পরবর্তীতে তিনি রয়্যাল একাডেমি অব ড্রামাটিক আর্টে অভিনয় বিষয়ে প্রশিক্ষণ গ্রহণ করেন এবং সেখান থেকে ব্যানক্রফ্‌ট স্বর্ণ পদক অর্জন করেন।

কর্মজীবন
--------

গ্লেন ১৯৯০ সালে *সাইলেন্ট স্ক্রিম* চলচ্চিত্রে অভিনয় করে বার্লিন আন্তর্জাতিক চলচ্চিত্র উৎসব থেকে শ্রেষ্ঠ অভিনেতা বিভাগে রৌপ্য ভল্লুক অর্জন করেন। একই বছর তিনি টম স্টপার্ডের *রোজেনক্রান্টজ অ্যান্ড গিল্ডেনস্টার্ন আর ডেড* নাটকের চলচ্চিত্ররূপে যুবরাজ হ্যামলেট চরিত্রে অভিনয় করেন। চলচ্চিত্রটি ভেনিস চলচ্চিত্র উৎসবে শ্রেষ্ঠ চলচ্চিত্র বিভাগে স্বর্ণ সিংহ অর্জন করে। এছাড়া তিনি *মাউন্টেনস্‌ অব দ্য মুন* (১৯৯০) চলচ্চিত্রে জন হ্যানিং স্পিক চরিত্রে অভিনয় করেন।

তিনি ১৯৯৬ সালে *মার্টিন গের* নাটকে অভিনয় করে সঙ্গীতনাট্যে শ্রেষ্ঠ অভিনেতা বিভাগে লরন্স অলিভিয়ে পুরস্কারের মনোনয়ন লাভ করেন। ১৯৯৮ সালে নিকোল কিডম্যানের বিপরীতে *দ্য ব্লু রুম* নাটকে অভিনয় করে শ্রেষ্ঠ অভিনেতা বিভাগে আরেকটি লরন্স অলিভিয়ে পুরস্কারের মনোনয়ন লাভ করেন।

২০০২ সালে তিনি রোবের্তো ফ্যাঞ্জা পরিচালিত ইতালীয়-ফরাসি-ব্রিটিশ প্রণয়মূলক-নাট্যধর্মী *দ্য সোল কিপার* চলচ্চিত্রে এমিলিয়া ফক্সের বিপরীতে অভিনয় করেন। ২০০৫ সালে তাকে *কিংডম অব হেভেন* চলচ্চিত্রে ইংল্যান্ডের প্রথম রিচার্ড চরিত্রে দেখা যায়।

২০০৬ সালে আর্থার মিলারের *দ্য ক্রুসিবল* নাটকে অভিনয় করে তিনি তার তৃতীয় লরন্স অলিভিয়ে পুরস্কারের মনোনয়ন লাভ করেন। ২০০৮ সালে তিনি বিবিসি বেতার ৩-এ জন টাইডম্যান পরিচালিত *স্যামসন অ্যাগোনিস্টেস* নাটকে স্যামসন চরিত্রের জন্য কণ্ঠ দেন।

২০০৯ সালে ঘোষণা দেওয়া হয় যে গ্লেন এইচবিওর টিভি ধারাবাহিক *গেম অব থ্রোনস*-এ স্যার জোরা মোরমন্ট চরিত্রে অভিনয় করবেন। তিনি ২০১১ থেকে ২০১৯ সাল পর্যন্ত এই ধারাবাহিকে অভিনয় করেন। ২০১০ সালে তিনি টিভি ধারাবাহিক *ডক্টর হু*-এর পঞ্চম মৌসুমের "দ্য টাইম অব অ্যাঞ্জেলস" ও "ফ্লেশ অ্যান্ড স্টোন" পর্বে অভিনয় করেন। তিনি ব্রিটিশ ঐতিহাসিক নাট্যধর্মী টিভি ধারাবাহিক *ডাউনটাউন অ্যাবি*-এর দ্বিতীয় মৌসুমে স্যার রিচার্ড কার্লিসলে চরিত্রে অভিনয় করেন।

ব্যক্তিগত জীবন
--------------

গ্লেন ১৯৯৩ সালে সুজানা হার্কারকে বিয়ে করেন। তাদের এক পুত্র সন্তান রয়েছে। ২০০৪ সালে তাদের বিবাহ বিচ্ছেদ হয়। ২০০৫ সাল থেকে তিনি অভিনেত্রী শার্লট এমারসনের সাথে বসবাস করছেন। তাদের দুই কন্যা সন্তান রয়েছে।

তথ্যসূত্র
---------

1. ↑  রবিনসন, জোয়ানা (২৭ মার্চ ২০১৭)। "Iain Glen's Jack Taylor Is the Perfect Fix for Your Game of Thrones Withdrawal"। *ভ্যানিটি ফেয়ার* (ইংরেজি ভাষায়)। সংগ্রহের তারিখ ২৪ জুন ২০১৮।
2. ↑  প্যাকার, অ্যামি (৩১ ডিসেম্বর ২০১৭)। "Game Of Thrones and Delicious star Iain Glen reveals why he hasn't forgotten his roots"। *এক্সপ্রেস* (ইংরেজি ভাষায়)। সংগ্রহের তারিখ ২৪ জুন ২০১৮।
3. ↑  "Berlinale: 1990 Prize Winners"। *বার্লিনালে*। ২৪ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ ২৪ জুন ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **ইয়ান গ্লেন** সংক্রান্ত মিডিয়া রয়েছে।

* ইন্টারনেট মুভি ডেটাবেজে ইয়ান গ্লেন উইকিউপাত্তে এটি সম্পাদনা করুন (ইংরেজি)

| * দে
* স
শ্রেষ্ঠ অভিনেতা বিভাগে রৌপ্য ভল্লুক |
| --- |
| ১৯৫৬-১৯৭৫ | 
* বার্ট ল্যাঙ্কেস্টার (১৯৫৬)
* পেদ্রো ইনফান্তে (১৯৫৭)
* সিডনি পোয়াটিয়ে (১৯৫৮)
* জঁ গাবাঁ (১৯৫৯)
* ফ্রেড্রিক মার্চ (১৯৬০)
* পিটার ফিঞ্চ (১৯৬১)
* জেমস স্টুয়ার্ট (১৯৬২)
* সিডনি পোয়াটিয়ে (১৯৬৩)
* রড স্টাইগার (১৯৬৪)
* লি মারভিন (১৯৬৫)
* জঁ-পিয়ের লুদ (১৯৬৬)
* মিশেল সিমোঁ (১৯৬৭)
* জঁ-লুই ত্রিন্তিগনঁ (১৯৬৮)
* জঁ গাবাঁ (১৯৭১)
* আলবের্তো সোর্দি (১৯৭২)
* ভ্লাস্তিমিল ব্রদ্‌স্কি (১৯৭৫)

 |
| ১৯৭৬-২০০০ | 
* গেরহার্ড ওলশেভ্‌স্কি (১৯৭৬)
* ফেরনান্দো ফেরনান গোমেজ (১৯৭৭)
* ক্রেইগ রাসেল (১৯৭৮)
* মিচেল প্লাসিদো (১৯৭৯)
* আন্দজেই সেউইরিন (১৯৮০)
* আনাটোলি সোলোনিৎজিন / জ্যাক লেমন (১৯৮১)
* স্টেলান স্কার্সগার্ড / মিশেল পিকোলি (১৯৮২)
* ব্রুস ডার্ন (১৯৮৩)
* অ্যালবার্ট ফিনি (১৯৮৪)
* ফেরনান্দো ফেরনান গোমেজ (১৯৮৫)
* টানসেল কার্টিজ (১৯৮৬)
* জিয়ান মারিয়া ভোলন্তে (১৯৮৭)
* ইয়র্গ পোজ / মানফ্রেড মক (১৯৮৮)
* জিন হ্যাকম্যান (১৯৮৯)
* ইয়ান গ্লেন (১৯৯০)
* মেনার্দ এজিয়াশি (১৯৯১)
* আর্মিন ম্যুলার-স্টাল (১৯৯২)
* ডেনজেল ওয়াশিংটন (১৯৯৩)
* টম হ্যাঙ্কস (১৯৯৪)
* পল নিউম্যান (১৯৯৫)
* শন পেন (১৯৯৬)
* লিওনার্দো ডিক্যাপ্রিও (১৯৯৭)
* স্যামুয়েল এল. জ্যাকসন (১৯৯৮)
* মাইকেল গোইসডেক (১৯৯৯)
* ডেনজেল ওয়াশিংটন (২০০০)

 |
| ২০০১-বর্তমান | 
* বেনিসিও দেল তোরো (২০০১)
* জাক গাম্বলাঁ (২০০২)
* স্যাম রকওয়েল (২০০৩)
* ড্যানিয়েল হেন্ডলার (২০০৪)
* লো টেলর পুচ্চি (২০০৫)
* মরিৎজ ব্লেইবত্রিউ (২০০৬)
* জুলিও শাভেজ (২০০৭)
* রেজা নাজি (২০০৮)
* সোতিগুই কৌয়াতে (২০০৯)
* গ্রিগরিই দব্রিজিন / সের্গেই পুস্কেপালিস (২০১০)
* পেমান মোয়াদি / শাহাব হুসেইনি / আলি-আসগর শাহবাজি / বাবাক কারিমি (২০১১)
* মিকেল ফলসফার্ড (২০১২)
* নাজিফ মুজিস (২০১৩)
* লিয়াও ফান (২০১৪)
* টম কর্টনি (২০১৫)
* মাজদ মাস্তোরা (২০১৬)
* গেয়র্গ ফ্রিডরিখ (২০১৭)
* অ্যান্থনি বায়োন (২০১৮)
* ওয়াং জিংচুন (২০১৯)
* এলিও গেরমানো (২০২০)

 |

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র
* অস্ট্রেলিয়া
* নেদারল্যান্ডস
* পোল্যান্ড

 |
| জীবনীমূলক অভিধান | 
* জার্মানি

 |
| অন্যান্য | 
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১
* ট্রোভ (অস্ট্রেলিয়া)
	+ ১

 |